ddrg/super_eurlex huggingface dataset:
Rådets afgørelse

af 18. september 2000

om udnævnelse af formanden for og et medlem af første appelkammer under Harmoniseringskontoret for det Indre Marked (varemærker, mønstre og modeller)

(2000/C 277/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker,(1), særlig artikel 120 og 131,

under henvisning til den indstilling, som Administrationsrådet under Harmoniseringskontoret for det Indre Marked (varemærker, mønstre og modeller) foretog den 11. juli 2000 -

TRUFFET FØLGENDE AFGØRELSE:

Artikel 1

1. Sylvie MANDEL, født den 27. december 1949 i Neuilly sur Seine (Frankrig), udnævnes til formand for første appelkammer under Harmoniseringskontoret for det Indre Marked (varemærker, mønstre og modeller) for et tidsrum på fem år.

2. José Luís SOARES CURADO, født den 10. juni 1948 i Forles, Sátão (Portugal), udnævnes til medlem af første appelkammer under Harmoniseringskontoret for det Indre Marked (varemærker, mønstre og modeller) for et tidsrum på fem år.

Artikel 2

Datoen for, hvormår det i artikel 1, stk. 1 og 2, omhandlede tidsrum på fem år begynder at løbe, fastsættes af Administrationsrådet under Harmoniseringskontoret for det Indre Marked (varemærker, mønstre og modeller).

Udfærdiget i Bruxelles, den 18. september 2000.

På Rådets vegne

H. Védrine

Formand

(1) EFT L 11 af 14.1.1994, s. 1.
Kommissionens afgørelse

af 21. august 2000

om tilpasning af de justeringskoefficienter, der fra 1. august, 1. september, 1. oktober, 1. november og 1. december 1999 finder anvendelse på lønninger til tjenestemænd ved De Europæiske Fællesskaber, som gør tjeneste i tredjelande

(meddelt under nummer K(2000) 2546)

(2000/544/EF, EKSF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68(1), senest ændret ved forordning (EF, EKSF, Euratom) nr. 2700/1999(2), særlig artikel 13, stk. 2, i bilag X, og

ud fra følgende betragtninger:

(1) I Rådets forordning (EF, EKSF, Euratom) nr. 376/2000(3) fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. juli 1999, der i tjenestestedets valuta, udbetales til tjenestemænd ansat i tredjelande.

(2) Kommissionen har i de seneste måneder foretaget forskellige tilpasninger af disse justeringskoefficienter(4) i overensstemmelse med artikel 13, stk. 2, i bilag X til vedtægten.

(3) Fra 1. august, 1. september, 1. oktober, 1. november og 1. december 1999 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. august, 1. september, 1. oktober, 1. november og 1. december 1999 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.

Udfærdiget i Bruxelles, den 21. august 2000.

På Kommissionens vegne

Philippe Busquin

Medlem af Kommissionen

(1) EFT L 56 af 4.3.1968, s. 1.

(2) EFT L 327 af 21.12.1999, s. 1.

(3) EFT L 47 af 19.2.2000, s. 1.

(4) EFT L 62 af 9.3.2000, s. 41.

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
Rådets afgørelse

af 17. juli 2000

om udpegelse af de repræsentative producent- og arbejdstagerorganisationer, der skal opstille kandidatlister over producent- og arbejdstagerrepræsentanter til Det Rådgivende Udvalg for Det Europæiske Kul- og Stålfællesskab

(2000/C 246/01)

RÅDET FOR DE EUROPÆISKE FÆLLESSKABER HAR -

under henvisning til artikel 18 i traktaten om oprettelse af Det Europæiske Kul- og Stålfællesskab, og

ud fra følgende betragtninger:

(1) Der skal udnævnes nye medlemmer til Det Rådgivende Udvalg for Det Europæiske Kul- og Stålfællesskab, hvis mandat udløber den 11. oktober 2000.

(2) Der skal først udpeges repræsentative producent- og arbejdstagerorganisationer til at opstille lister med to kandidater for hvert mandat, der er tildelt dem.

(3) Medlemsstaternes regeringer har underrettet Rådet herom -

TRUFFET FØLGENDE AFGØRELSE:

Artikel 1

De repræsentative producent- og arbejdstagerorganisationer i oversigten i bilaget til denne afgørelse udpeges med henblik på at opstille kandidatlister, på grundlag af hvilke de medlemmer, der repræsenterer producenter og arbejdstagere i Det Rådgivende Udvalg for Det Europæiske Kul- og Stålfællesskab, udnævnes i samme antal som angivet i skemaet ud for hver af de nævnte organisationer.

Artikel 2

Afgørelse om udpegelse af en af de repræsentative arbejdstagerorganisationer i Det Forenede Kongerige træffes senere.

Artikel 3

Denne afgørelse offentliggøres til underretning i De Europæiske Fællesskabers Tidende.

Udfærdiget i Bruxelles, den 17. juli 2000.

På Rådets vegne

J. Glavany

Formand

BILAG

>TABELPOSITION>
Kommissionens beslutning

af 10. november 2000

om en standardkontrakt om betingelserne for anvendelse af Fællesskabets miljømærke

(meddelt under nummer K(2000) 3278)

(EØS-relevant tekst)

(2000/729/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 175, stk. 1,

under henvisning til Europa-Parlamentets og Rådets forordning (EF) nr. 1980/2000 af 17. juli 2000, om en revideret ordning for tildeling af et EF-miljømærke(1), særlig artikel 9, og

ud fra følgende betragtninger:

(1) Artikel 9 i forordning (EF) nr. 1980/2000 fastsætter, at der vedtages en standardkontrakt efter proceduren i artikel 17.

(2) Betingelserne for anvendelse af mærket bør være ensartede overalt i Fællesskabet for at undgå konkurrenceforvridning men også for at sikre, at forbrugernes og brugernes interesser beskyttes.

(3) De ansvarlige organer bør dog kunne indføre yderligere bestemmelser i kontrakten, så længe de er i overensstemmelse med forordning (EF) nr. 1980/2000.

(4) Kontrakter bør indeholde bestemmelser om kontrol med overholdelse af de fastsatte betingelser, således at det ansvarlige organ kan sikre, at mærket udelukkende anvendes til produkter, der opfylder de formål og principper, der er fastlagt i artikel 1 i forordning (EF) nr. 1980/2000, og som er i overensstemmelse med kontraktbetingelserne.

(5) Der bør endvidere fastsættes bestemmelser om suspension eller tilbagekaldelse af tilladelsen til at anvende mærket, hvis målsætningerne og principperne i nævnte forordning og kontraktbetingelserne ikke overholdes.

(6) Foranstaltningerne i denne beslutning er i overensstemmelse med udtalelse fra det udvalg, der er nedsat i medfør af artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

Den kontrakt, der indgås mellem det ansvarlige organ og hver ansøger i overensstemmelse med artikel 9 i forordning (EF) nr. 1980/2000, udformes som anført i bilaget til denne beslutning.

Artikel 2

Med forbehold af artikel 1 kan det ansvarlige organ indføre yderligere bestemmelser i kontrakten, forudsat at sådanne bestemmelser er i overensstemmelse med forordning (EF) nr. 1980/2000.

Artikel 3

Kommissionens beslutning 93/517/EØF af 15. september 1993 om en standardkontrakt om betingelserne for anvendelse af Fællesskabets miljømærke(2) ophæves.

Artikel 4

Denne beslutning er rettet til medlemsstaterne.

Udfærdiget i Bruxelles, den 10. november 2000.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

(2) EFT L 243 af 29.9.1993, s. 13.

BILAG

>PIC FILE= "L_2000293DA.002102.EPS">

>PIC FILE= "L_2000293DA.002201.EPS">

>PIC FILE= "L_2000293DA.002301.EPS">
Rådets afgørelse

af 7. november 2000

om Det Europæiske Fællesskabs tiltrædelse af regulativ nr. 67 fra De Forenede Nationers Økonomiske Kommission for Europa om typegodkendelse af særligt udstyr til LPG-drevne biler

(2000/710/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret")(1), særlig artikel 3, stk. 3, og artikel 4, stk. 2, andet led, og

under henvisning til forslag fra Kommissionen,

under henvisning til samstemmende udtalelse fra Europa-Parlamentet(2), og

ud fra følgende betragtninger:

(1) Det ændrede regulativ nr. 67 om typegodkendelse af særligt udstyr til LPG-drevne biler fjerner de tekniske hindringer for samhandelen med motorkøretøjer mellem de kontraherende parter, for så vidt angår særligt udstyr til LPG-drevne biler. Med de ensartede forskrifter i nævnte regulativ opnås en høj grad af sikkerhed og miljøbeskyttelse.

(2) Det ændrede regulativ nr. 67 er meddelt de kontraherende parter og træder i kraft på de(n) deri anførte dato(er) som et til den reviderede overenskomst af 1958 knyttet regulativ for alle de kontraherende parter, der ikke har givet meddelelse om, at de ikke kan tilslutte sig det.

(3) Regulativ nr. 67 bør integreres i systemet for typegodkendelse af køretøjer og således supplere gældende fællesskabslovgivning -

TRUFFET FØLGENDE AFGØRELSE:

Eneste artikel

Det Europæiske Fællesskab tiltræder regulativ nr. 67 fra De Forenede Nationers Økonomiske Kommission for Europa om typegodkendelse af særligt udstyr til LPG-drevne biler, således som det er ændret og meddelt de kontraherende parter, for så vidt som ændringen træder i kraft på de(n) deri anførte dato(er).

Udfærdiget i Bruxelles, den 7. november 2000.

På Rådets vegne

D. Voynet

Formand

(1) EFT L 346 af 17.12.1997, s. 78.

(2) Samstemmende udtalelse af 3.10.2000 (endnu ikke offentliggjort i EFT).
Kommissionens beslutning

af 9. oktober 2000

om godkendelse af den af Frankrig forelagte plan for overvågning og bekæmpelse af salmonella hos fjerkræ

(meddelt under nummer K(2000) 2944)

(Kun den franske udgave er autentisk)

(EØS-relevant tekst)

(2000/629/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/117/EØF af 17. december 1992 om beskyttelsesforanstaltninger over for specifikke zoonoser og specifikke zoonotiske agenser hos dyr og i animalske produkter for at forhindre levnedsmiddelbårne infektioner og forgiftninger(1), senest ændret ved direktiv 1999/72/EF(2), særlig artikel 8, stk. 3, og

ud fra følgende betragtninger:

(1) I henhold til artikel 8, stk. 2, i direktiv 92/117/EØF sendte Frankrig ved brev af 22. maj 2000, 18. august 2000 og 15. september 2000 en plan for overvågning og bekæmpelse af salmonella hos fjerkræ i Frankrig.

(2) Planen opfylder EF-kriterierne på dette område, især dem, der er fastsat i artikel 8, stk. 2, i direktiv 92/117/EØF, og må derfor godkendes.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den af Frankrig forelagte plan for overvågning og bekæmpelse af salmonella hos fjerkræ godkendes.

Artikel 2

Frankrig sætter senest den 1. januar 2001 de nødvendige love og administrative bestemmelser i kraft for at gennemføre planen i artikel 1.

Artikel 3

Denne beslutning er rettet til Den Franske Republik.

Udfærdiget i Bruxelles, den 9. oktober 2000.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 38.

(2) EFT L 210 af 10.8.1999, s. 12.
KOMMISSIONENS BESLUTNING

af 14. januar 2000

om fordeling mellem antigenbanker af de beredskabslagre af antigen, der er oprettet som led i EF-foranstaltningen til beredskabslagre af mund- og klovesygevacciner, og om ændring af beslutning 93/590/EF og 97/348/EF

(meddelt under nummer K(2000) 1)

(EØS-relevant tekst)

(2000/112/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner(1), senest ændret ved beslutning 1999/762/EF(2), særlig artikel 7, og

ud fra følgende betragtninger:

(1) I henhold til artikel 7 i beslutning 91/666/EØF vedtager Kommissionen nærmere bestemmelser om fordeling af beredskabslagre af antigen mellem antigenbanker.

(2) Ifølge artikel 3 i Kommissionens beslutning 93/590/EF af 5. november 1993 om Fællesskabets indkøb af mund- og klovesygeantigener som led i EF-foranstaltningen til beredskabslagre af mund- og klovesygevacciner(3), ændret ved beslutning 95/471/EF(4), skal antigenerne opbevares på tre nærmere bestemte anlæg.

(3) Ved Kommissionens beslutning 97/348/EF af 23. maj 1997 om Fællesskabets indkøb af mund- og klovesygeantigener og om formulering, fremstilling, aftapning og distribution af vacciner mod mund- og klovesyge(5) er der fastsat bestemmelser om fordeling af nyligt indkøbte antigener mellem udpegede antigenbanker.

(4) Ved beslutning 2000/111/EF(6) udpegede Kommissionen Merial SAS, Pirbrigt, Det Forenede Kongerige, som den tredje antigenbank, og den vedtog bestemmelser om overførsel af antigener fra en bank, som ikke mere er antigenbank.

(5) Der bør tages hensyn til den nye situation for de mængder og typer antigen, der opbevares hos udpegede antigenbanker, og af hensyn til klarheden bør disse mængder og typer antigen anføres for hver udpeget antigenbank.

(6) Artikel 3 i beslutning 93/590/EF og artikel 5 i beslutning 97/348/EF svarer ikke til den nye situation og bør derfor ophæves.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De mængder og typer antigen, der opbevares som led i EF-beredskabslagrene af mund- og klovesygevacciner, fordeles mellem de udpegede antigenbanker som angivet i bilaget.

Artikel 2

1. Artikel 3 i beslutning 93/590/EF udgår.

2. Artikel 5 i beslutning 97/348/EF udgår.

Artikel 3

Denne beslutning anvendes fra den 1. februar 2000.

Artikel 4

Denne beslutning er rettet til medlemsstaterne.

Udfærdiget i Bruxelles, den 14. januar 2000.

På Kommissionens vegne

David BYRNE

Medlem af Kommissionen

(1) EFT L 368 af 31.12.1991, s. 21.

(2) EFT L 301 af 24.11.1999, s. 6.

(3) EFT L 280 af 13.11.1993, s. 33.

(4) EFT L 269 af 11.11.1995, s. 29.

(5) EFT L 148 af 6.6.1997, s. 27.

(6) Se side 19 i denne Tidende.

BILAG

>TABELPOSITION>
Den Europæiske Centralbanks afgørelse

af 10. november 2000

om offentliggørelse af visse af Den Europæiske Centralbanks retsakter og retlige instrumenter

(ECB/2000/12)

(2001/150/EF)

STYRELSESRÅDET FOR DEN EUROPÆISKE CENTRALBANK HAR -

under henvisning til statutten for Det Europæiske System af Centralbanker og Den Europæiske Centralbank (i det følgende benævnt "statutten"), særlig artikel 10.4, 34.1 og 34.2, og

efter høring af Det Generelle Råd for Den Europæiske Centralbank (ECB), og

ud fra følgende betragtninger:

(1) Den Europæiske Centralbank lægger stor vægt på at fremme åbenhed vedrørende de retlige rammer for Det Europæiske System af Centralbanker (ESCB); i overensstemmelse med denne holdning bør retsakter og retlige instrumenter vedtaget af ECB gøres tilgængelige for offentligheden for dermed at fremme det almindelige kendskab hertil, selv om traktaten om oprettelse af Det Europæiske Fællesskab ikke indeholder en forpligtelse til at gøre dette.

(2) Åbenhed kan bedst fremmes gennem offentliggørelse af ECB's retsakter og retlige instrumenter på alle officielle fællesskabssprog i De Europæiske Fællesskabers Tidende -

TRUFFET FØLGENDE AFGØRELSE:

Artikel 1

Retningslinje ECB/1998/NP10 af 3. november 1998 om gennemførelsen af artikel 52 i statutten for Det Europæiske System af Centralbanker og Den Europæiske Centralbank (bilag I til denne afgørelse), og retningslinje ECB/1999/NP11 af 22. april 1999 om bemyndigelse til at udstede nationale pengesedler i overgangsperioden (bilag II til denne afgørelse), samt retningslinje ECB/1998/NP28 af 22. december 1998 om fælles regler og mindstestandarder med henblik på at beskytte fortroligheden af den individuelle statistiske information, der indsamles af Den Europæiske Centralbank med bistand fra de nationale centralbanker (bilag III til denne afgørelse), afgørelse ECB/1998/NP1 af 19. juni 1998 om udnævnelse af Den Europæiske Centralbanks eksterne revisor og mandatets varighed (bilag IV til denne afgørelse), afgørelse ECB/1998/15 af 1. december 1998 om Den Europæiske Centralbanks udøvelse af visse funktioner i tilknytning til mellemfristet betalingsbalancestøtte til medlemsstaterne (bilag V til denne afgørelse) samt henstilling ECB/1999/NP7 af 8. april 1999 om den bogføringsmæssige behandling af udgifter i forbindelse med seddeludstedelse offentliggøres hermed.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Frankfurt am Main, den 10. november 2000.

Willem F. Duisenberg

Formand for ECB
Rådets beslutning

af 19. december 2000

om Den Italienske Republiks ydelse af en ekstraordinær national støtte til destillation af visse produkter fra vinsektoren

(2000/809/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 88, stk. 2, tredje afsnit,

under henvisning til begæring indgivet af Den Italienske Republiks regering den 6. december 2000, og

ud fra følgende betragtninger:

(1) I artikel 30 i Rådets forordning (EF) nr. 1493/1999 af 17. maj 1999 om den fælles markedsordning for vin(1) åbnes der mulighed for krisedestillation i tilfælde af ekstraordinære markedsforstyrrelser som følge af stor overskudsproduktion og/eller kvalitetsproblemer.

(2) En uligevægt på vinmarkedet som følge af meget store lagre af vin har foranlediget den italienske regering til at anmode om, at der i medfør af artikel 30 i ovennævnte forordning foretages krisedestillation af 120000 hektoliter vin fra gæring af de produkter, der anvendes til fremstilling af Asti- og Moscata d'Asti-vine; Forvaltningskomitéen for Vin har afgivet en velvillig udtalelse den 28. november 2000.

(3) Adgang til at foretage krisedestillation indebærer betaling af en fællesskabsstøtte på 1,914 EUR/% vol/hl (3706,02 lire), som den italienske regering finder klart utilstrækkelig, både hvis producenterne under hensyn til prisniveauet skal undgå indtægtsnedgang, og hvis man, under hensyn til den høje kostpris, der bl.a. forårsages af opretholdelsen af de nødvendigvis kølede lagre og af omkostningerne ved foranstaltningerne til omstrukturering af produktionen, skal undgå endnu større markedsforstyrrelser.

(4) For at afbøde disse vanskeligheder anmoder den italienske regering om tilladelse til at yde en supplerende ekstraordinær støtte, der svarer til 12,390 EUR/% vol/hl (23990,38 lire) til hele det kvantum vin, der indgår i krisedestillationen; den samlede udgift anslås til ca. 15,5 mio. EUR (ca. 30 mia. lire).

(5) Den pågældende støtte, der vedrører et begrænset kvantum af et produkt af så høj kvalitet, som Asti og Moscato d'Asti, er berettiget under hensyn til den nuværende krise på vinmarkedet, der kan forværres yderligere, hvis der ikke interveneres i tilstrækkeligt omfang.

(6) Der foreligger således ekstraordinære omstændigheder, der gør, at denne støtte, som en fravigelse af reglerne og udelukkende i det omfang, det er strengt nødvendigt for at genoprette den konstaterede uligevægt, kan anses for forenelig med det fælles marked på de i denne beslutning omhandlede betingelser -

VEDTAGET FØLGENDE BESLUTNING:

Artikel 1

En supplerende og ekstraordinær støtte fra den italienske regering til destillation af 120000 hektoliter vin fra gæring af de produkter, der anvendes til fremstilling af Asti- og Moscato d'Asti-vine, svarende til 12,390 EUR/% vol/hl (23990,38 lire) anses for forenelig med det fælles marked.

Artikel 2

Denne beslutning er rettet til Den Italienske Republik.

Udfærdiget i Bruxelles, den 19. december 2000.

På Rådets vegne

J. Glavany

Formand

(1) EFT L 179 af 14.7.1999, s. 1. Forordningen er ændret ved Kommissionens forordning (EF) nr. 1622/2000 (EFT L 194 af 31.7.2000, s. 1).
Rådets beslutning

af 19. december 2000

om myndighederne i Forbundsrepublikken Tysklands ydelse af en ekstraordinær national støtte til destillation af visse produkter fra vinsektoren

(2000/808/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 88, stk. 2, tredje afsnit,

under henvisning til begæring indgivet af Forbundsrepublikken Tysklands regering den 1. december 2000, og

ud fra følgende betragtninger:

(1) I artikel 29 i Rådets forordning (EF) nr. 1493/1999 af 17. maj 1999 om den fælles markedsordning for vin(1) åbnes der mulighed for, at Fællesskabet, med henblik på at støtte markedet og derigennem lette den fortsatte forsyning med vindestillater, yder støtte til destillation af vin.

(2) Tre på hinanden følgende vinproduktionsår i delstaten Rheinland-Pfalz med en produktion på under 6 mio. hektoliter pr. år og dermed under årsgennemsnittet på 7,1 mio. hektoliter i en periode på ti år fulgt af tre produktionsår med udbytter på mellem 7 og mere end 8 mio. hektoliter pr. år har siden efteråret 1998 forårsaget et mærkbart fald i vinprisen.

(3) De tyske myndigheder påtænker at yde en ekstraordinær støtte til destillation af højst 350000 hektoliter vin i denne region som et supplement til Fællesskabets foranstaltninger med hjemmel i artikel 29 i forordning (EF) nr. 1493/1999 og har notificeret Kommissionen herom den 21. september 2000.

(4) Kommissionen har på nuværende tidspunkt ikke taget stilling til støttens art og dennes forenelighed med gældende regler.

(5) Under hensyn til den nuværende situation på vinmarkedet med unormalt lave priser og manglende udsigt til en hurtig og varig bedring har ydelsen af en supplerende støtte på 7,66 EUR (15 DM) pr. hektoliter ud over den allerede påtænkte støtte på 17,89 EUR (35 DM) pr. hektoliter (der bliver resultatet af iværksættelsen af foranstaltningen i artikel 29 i forordning (EF) nr. 1493/1999) til formål at råde bod på denne uligevægt. Den supplerende støtte og den allerede påtænkte støtte bør kunne tilpasses under hensyn til vinens alkoholindhold, men bør i intet tilfælde kunne overstige i alt 25,56 EUR (50 DM).

(6) Der foreligger derfor ekstraordinære omstændigheder, der gør, at denne støtte, som en fravigelse af reglerne og udelukkende i det omfang, det er strengt nødvendigt for at genoprette den konstaterede uligevægt, kan anses for forenelig med det fælles marked på de i denne beslutning omhandlede betingelser -

VEDTAGET FØLGENDE BESLUTNING:

Artikel 1

En supplerende og ekstraordinær støtte fra de tyske myndigheder til destillation af højst 350000 hektoliter vin i Rheinland-Pfalz til et samlet beløb på maksimalt 4,38 mio. EUR (8,57 mio. DM), herunder administrative udgifter, anses for forenelig med det fælles marked.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 19. december 2000.

På Rådets vegne

J. Glavany

Formand

(1) EFT L 179 af 14.7.1999, s. 1. Forordningen er ændret ved Kommissionens forordning (EF) nr. 1622/2000 (EFT L 194 af 31.7.2000, s. 1).